
1.0 Prioriteringer

Arbeidsprogrammet bygger opp under Velferdstingets politiske plattformer. Fra Velferdstingets arbeidsprogram, er følgende punkter de viktigste prioriteringene for 2009:
i. Velferdstingets skal utarbeide en Mediestrategi for 2009 med hovedmål om å gjøre VTs arbeid mer synlig.

ii. Velferdstinget er for at SiO slår seg sammen med Oslo- og Akershushøgskolenes studentsamskipnad til én felles samskipnad i Oslo. VT vil samarbeide med de relevante aktørene for å tilrettelegge for en vellykket sammenslåingsprosess.
iii. Velferdstinget skal jobbe for at SiO får tildelt minst like mange studentboliger i 2010 som i 2009. 
iv. Velferdstinget skal arbeide for at tomta til Sogn VGS blir solgt til SiO, og for å få bygget Vestgrensa II i seks etasjer.
v. Velferdstinget skal, i samarbeid med nasjonale studentorganisasjoner, arbeide for 11 måneders studiestøtte. 
vi. Velferdstinget skal gjennom arbeidsgruppen "Studenter og Rus" videreføre og ferdigstille rusprosjektet fra 2008.

vii. Velferdstinget skal, i samarbeid med nasjonale studentorganisasjoner, arbeide for lovfestede studentrettigheter innenfor det fysiske, psykiske og psykososiale læringsmiljøet gjennom lovgivning.
2.0 Organisasjon 

2.1 Informasjon

i. Velferdstingets skal utarbeide en Mediestrategi for 2009 med hovedmål om å få gjennomslag for VTs saker, og gjøre det synlige for studentene.
ii. Arbeidsutvalget skal totalrenovere sine nettsider, slik at www.studentvelferd.no blir en attraktiv og brukervennlig kilde for informasjon for VTs representanter og andre interesserte. Organisasjons- og informasjonsansvarlig vil ha hovedansvaret med å oppdatere Velferdstingets hjemmesider. 
iii. Velferdstinget skal forbedre informasjonsflyt, særlig ovenfor de mindre lærestedene, samt for alle nye representanter i Velferdstinget.
iv. Arbeidsutvalget skal utvikle et VT-leksikon.
v. Arbeidsutvalget skal holde VT-representantene og andre interesserte oppdatert på sitt arbeid gjennom informasjonsmailer.
vi. Arbeidsutvalget skal oppdatere VTs politiske plattformer og sikre at de er lett tigjengelige på VTs nettsider.
vii. Velferdstinget skal arbeide aktivt opp mot student og lokalmedia. VT skal sette dagsorden i media for studentvelferdssaker, og sørge for at viktige saker for studentvelferden blir debattert.
2.2 Samarbeid og tilgjengelighet

i. Velferdstinget skal ha en god dialog og et godt samarbeid med de lokale studentdemokratiene ved lærestedene.

ii. Velferdstinget skal gjøre seg synlige ovenfor studentene, spesielt ved semesterstart og ved valg til de respektive studentdemokratiene ved SiOs læresteder.
iii. Arbeidsutvalget skal besøke alle læresteder tilknyttet Velferdstinget i løpet av semesteret. 

iv. Arbeidsutvalget skal besøke alle studentmedier tilknyttet Velferdstinget i løpet av semesteret.

v. I forkant av Velferdstingsmøter skal Arbeidsutvalget tilby å avholde formøter med de fraksjonene/lærestedsgrupperingene som ikke er representert i VTs Arbeidsutvalg. 
vi. Velferdstinget oppmuntrer lærestedenes lokale studentdemokratier til å bidra i synliggjøringen av VTs mål og virke. 
vii. Velferdstingets Arbeidsutvalg skal legge frem en halvårsrapport før sommeren, og en årsrapport på det siste ordinære VT-møtet.  
2.3 Lobbyarbeid

i. Velferdstinget skal jobbe opp mot Oslo kommune for å få det offentlige til å ta et større ansvar for studentenes velferdssituasjon. I denne forbindelse skal Arbeidsutvalget se på mulighetene for å utarbeide en Studentmelding for Oslo.
ii. Velferdstinget skal samarbeide med relevante aktører opp mot Oslo kommune for å promotere og utvikle Oslo som en studentby.
iii. Spesielt i forkant av valgkampen skal Velferdstinget samarbeide med lokale og nasjonale studentorganisasjoner for å sette studentvelferd på den politiske dagsorden.

iv. Gjennom ”Forum for studentsaker”, et samarbeidsorgan mellom Oslo kommune, Studentparlamentet ved HiO, BI i Oslo, NSU-H og Studentparlamentet ved UiO, og andre relevante fora, skal Velferdstingets Arbeidsutvalg promotere studentvelferd og ivareta en god dialog med kommunen.

v. PR- og Lobbyansvarlig, har i samarbeid med resten av Arbeidsutvalget, ansvaret for å utarbeide og gjennomføre politiske lobbystrategier for Velferdstingets ulike vedtak. 
2.4 Økonomi

i. Velferdstingets Arbeidsutvalg skal følge VTs vedtatte budsjett, og sikre en ansvarlig forvaltning av VTs midler og eiendeler.

ii. Arbeidsutvalget skal orientere og rapportere til Velferdstinget om utviklinger og endringer i den økonomiske situasjonen 

iii. Velferdstinget skal vedta en liste over prioriteringer i forkant av SiOs budsjett og statsbudsjettet. 

iv. Arbeidsutvalget skal sikre størst mulig åpenhet rundt budsjettbehandlingen i Velferdstinget. 

3.0 Studentsamskipnaden i Oslo

3.1 SiO generelt

i. I sin drift skal Velferdstinget til enhver tid benytte det beste, billigste og mest miljøvennlige tilbud.
ii. Velferdstinget skal arbeide for at SiO skal tilstrebe gjennomsiktighet og god tilgang til relevant informasjon for studentene. 

iii. Velferdstinget skal arbeide for at enhver student, heltid og deltid, ved alle lærestedene tilknyttet SiO skal betale semesteravgiften.
iv. Velferdstinget skal, i samarbeid med SiO, arbeide for økt synliggjøring av SiOs tilbud ved alle de tilknyttede lærerstedene og avdelingene.
v. Velferdstinget vil jobbe for at SiO utvikler og utvider sitt IT-tilbud der det er et reelt behov for det. 
vi. Velferdstinget skal kartlegge utfordringene knyttet til den nye loven om universell utforming i forhold til SiOs tjenestesteder.
vii. Velferdstinget skal jobbe for at SiO følger offentlighetsloven.
3.2 Sammenslåingen, SiO/OAS

i. Velferdstinget er for at SiO slår seg sammen med Oslo- og Akershushøgskolenes studentsamskipnad til én felles samskipnad i Oslo. Velferdstinget skal samarbeide med de relevante aktørene for å tilrettelegge for en vellykket sammenslåingsprosess.
3.3 Studentboliger

i. Velferdstinget skal jobbe for at SiO får tildelt minst like mange studentboliger for 2010 som i 2009.
ii. Velferdstinget skal jobbe for en dekningsgrad på 100 % for internasjonale studenter ved alle SiOs læresteder, for å opprettholde SiOs boliggaranti.

iii. Velferdstinget skal jobbe for en dekningsgrad på 20 % for nasjonale studenter.

iv. Velferdstinget skal arbeide for å få tilskudd på 200 millioner for rehabilitering av Kringsjå studentby.

v. Velferdstinget skal arbeide for at tomten til Oslo Kommune, som i dag huser Sogn VGS blir solgt til SiO.
vi. Velferdstinget skal jobbe for å få statlig støtte til fortetning av Sogn studentby.

vii. Velferdstinget skal fortsette arbeidet for å få igjennom Planforslag I hos Plan- og Bygningsetaten, for å få bygget Vestgrensa II i seks etasjer. 

viii. Velferdstinget skal støtte SiO i arbeidet med å synliggjøre individuelle strømkostnader.

ix. Velferdstinget skal jobbe for å fjerne kostnadsnormen pr. hybelenhet for studentboliger.
x. Velferdstinget skal tilstrebe at det finnes sosiale tilbud for studentene i studentbyene. 
3.4 Spisesteder og kafeer

i. Velferdstinget mener at SiO skal jobbe for å etablere kantine på BI i Nydalen.

ii. Velferdstinget skal jobbe for at Studentkafeene skal tilby sunne, rettferdige, økologiske og sesongbaserte varer, uten at det øvrige tilbudet belastes av dette.
iii. Velferdstinget skal sikre at studentkafeene skriftlig opplyser om ingrediensene i sine matvarer, både på norsk og engelsk. Dette for å gjøre det enklere for allergikere og andre med spesielle kostbehov å orienteres seg. 
iv. Velferdstinget mener at SiO ikke bør drive utsalgssteder som over tid viser underskudd større enn 20 % av omsetningen. Det må foretas en grundig konsekvensutredning samt en utredning av utsalgsstedets drift. VT må høres i slike saker.
v. Velferdstinget skal sikre at både studentkafeene og SiO Catering har et tilfredsstillende tilbud til matallergikere.
vi. Velferdstinget skal jobbe for at det plasseres kildesorteringsstasjoner som omfatter matavfall, papir, flasker og matavfall ved alle SiOs spisesteder
3.5 Studenthelsetjenesten og studentrådgivningen

i. Velferdstinget skal fortsette arbeidet for å bedre psykisk helse blant studentene. VT skal videreutvikle både lavterskeltilbudet gjennom Studentrådgivningen, og arbeide for økte bevilgninger for den psykologiske helsetjenesten. 

ii. Velferdstinget skal fortsette å arbeide for at Helse Sørøst skal øke tilskuddet til SiOs Spesialisthelsetjeneste.

iii. Velferdstinget skal jobbe for at Studenthelsetjenesten utvikler muligheten for å bestille timer på internett. 
iv. Velferdstinget skal jobbe for å øke antall studenter som benytter tannlegetjenester jevnlig.
v. Velferdstinget skal jobbe for en offentlig fullfinansiert tannhelsetjeneste for studenter.
vi. Velferdstinget skal arbeide for økt synliggjøring og utvikling av studentrådgivningen som et lavterskeltilbud i forhold til den øvrige psykologiske helsetjenesten.

vii. Velferdstinget skal arbeide for at Studenthelsetjenestens og Studentrådgivningens informasjonsbrosjyrer skal være tilgjengelig på engelsk. Kurs bør være tilgjengelig på engelsk ved etterspørsel.  
3.6 Studentbarnehager og øvrige tiltak for studenter med barn

i. Velferdstinget skal samarbeide med barnehagene i utviklingen av en enhetlig miljøprofil og Miljøfyrtårnssertifisering av studentbarnehagene. Målet er at miljøprofilen skal gjenspeiles både i driften og det pedagogiske innholdet. 

ii. Velferdstinget skal fortsette å arbeide med ”Studenter og barn”, for å kartlegge problemstillingene knyttet til studenter med barn, og arbeide for et bedre rettighetsvern for denne gruppen. Målet er at studenter med barn skal få samme rettigheter og muligheter for utdanning som den øvrige studentmassen.
iii. Velferdstinget skal arbeide for at SiOs neste barnehage skal ligge i Nydalen.
iv. Velferdstinget mener at studentfedre skal ha rett til pappapermisjon på 6 mnd. Det vil si at de ikke mister stipend på grunn av utsatt eksamen.
3.7 Studentidretten

i. Velferdstinget skal undersøke hvorvidt den vedtatte studentandelen på 80 % ved OSI-lagene har blitt opprettholdt.
ii. Velferdstinget skal gå i dialog med studentrådgivningen for å undersøke mulighetene for opprettelsen av et gratis voldsforebyggende kurs for alle studenter.
iii. Velferdstinget skal arbeide for at prisen på treningskort skal bli likere for alle SiOs studenter, ved å inngå dialog med de ulike lærestedene om deres støtte til SiO.
3.8 Karrieresentrene
i. Velferdstinget skal arbeide for at Karrieresentrenes tilbud blir mer synlig ved alle lærestedene.

ii. Velferdstinget skal undersøke muligheten for at de ulike Karrieresentrene i større grad kan samarbeide på tvers av lærestedene. 

iii. Velferdstinget skal undersøke muligheten for å arrangere en årlig Arbeidslivsuke for SiOs læresteder. 
3.9 Akademika 
i. Velferdstinget skal arbeide for at Akademikas betalingssystem på nett utvides. 

3.10 Miljø i SiO

i. Velferdstinget vil at SiO skal jobbe aktivt for miljøvennlige løsninger i sin drift, samt tilrettelegging for en miljøvennlig studiehverdag.
ii. Velferstinget skal være aktive i SiOs arbeidsgruppe for miljø og arbeide for å lage en helhetlig miljøprofil for SiO. I denne prosessen vil Velferdstingets miljøpolitiske dokument legge de grunnleggende premissene. 
4.0  Andre politikkområder

1.1 Tilknyttede læresteder
i. Velferdstinget skal sikre at de tilknyttede lærestedene tilrettelegger for studentkulturelle aktiviteter, studentmedier og andre velferdsgoder for studentene ved å tilby fristasjon.

ii. Velferdstinget skal arbeide i mot enhver omgåelse av fristasjonsavtalen. 
iii. Velferdstinget skal understreke for de ulike lærestedene tilknyttet SiO at de har et ansvar for å synliggjøre SiOs velferdstilbud overfor studentene, blant annet på lærestedenes egne nettsider. 
1.2 Studentkultur og studentmediene

i. Velferdstinget skal sørge for at alle studentforeninger som mottar støtte fra semesteravgiften, skal være drevet av og være for studenter. 

ii. Velferdstinget, i samarbeid med Kulturstyret, vil jobbe for at studentforeninger skal ha gode driftsvilkår.

iii. Velferdstinget skal høre studentforeningene i saker som angår dem.

iii. Velferdstinget skal, i samarbeid med studentmediene, arbeide for å få støtte fra eksterne aktører, som Medietilsynet. Studentmedier som har dårlig grunnlag for reklameinntekter skal tas hensyn til i fordeling av rammemidlene.

iv. Velferdstinget skal tilstrebe likebehandling i fordeling av midler til studentdemokratier og medier.
v. Velferdstinget skal jobbe for å få innført kulturkort for studenter i Oslo kommune.
1.3 Studiefinansiering

i. Velferdstinget skal, i sammen med andre nasjonale studentorganisasjonene, arbeide for 11 måneders studiefinansiering. 
ii. Velferdstinget skal sikre at studenter som opplever å få en fysisk eller psykisk skade som gjør at studenten må få utsatt eksamen og/eller studium, ikke skal oppleve at dette vil gå utover studiefinansieringen. 
iii. Velferdstinget skal jobbe for å oppheve Lånekassens 6-måneders regel for å få fødselsstipend. VT vil erstatte dette med en ordning hvor støtten gis som lån for deretter å gjøres om til stipend etter endte studier. 
1.4 Læringsmiljø

i. Velferdstinget skal, i samarbeid med nasjonale studentorganisasjoner, arbeide for lovfestede studentrettigheter innenfor læringsmiljø.

ii. Velferdstinget skal ha en god dialog med Læringsmiljøutvalgene ved de ulike lærestedene.

1.5 Studenter og sykdom

i. Velferdstinget skal arbeide for at sykdom ikke skal gjøre studieløpet i sin helhet vanskeligere å gjennomføre. 
ii. Velferdstinget skal fortsette arbeidet med studenter og uførhet, med mål om å bedre de økonomiske rammene for studenter som blir uføre uten å ha opptjente rettigheter.

iii. Velferdstinget skal jobbe opp mot Stortingets behandlingen av ny uførestønad og ny alderspensjon for uføre for å sette fokus på studenter som blir uføre uten å ha opptjente rettigheter. 
1.6 Studenter og rus
i. Velferdstinget skal gjennom arbeidsgruppen ”studenter og rus” videreføre og ferdigstille rusprosjektet fra 2008, der VT fikk midler fra Helsedirektoratet.
ii. Arbeidsgruppen skal sikre bred forankring blant studentene gjennom samarbeid med lokale studentdemokrati og studentforeninger

iii. Arbeidsgruppen skal sikre faglig forankring gjennom samarbeid med SiOs helsetjeneste og andre relevante aktører

1.7 Internasjonalisering 

i. Velferdstinget skal arbeide for at SiOs velferdstilbud blir like tilgjengelige for internasjonale studenter som for andre studenter.

ii. Velferdstingets arbeidsutvalg skal fortsatt forvalte ”krisefond for internasjonale studenter” og dele ut midler herfra etter behov, i samarbeid med studentrådgivningen.
iii. Velferdstinget skal arbeide for økt integrering av internasjonale studenter.

1.8 Studentsolidaritet

i. Velferdstinget mener at alle læresteder skal synliggjøre at SAIH-ordningen er en reell frivillig innbetaling, ikke en obligatorisk del av semesteravgiften.
ii. Velferdstinget skal ved hver prosjektperiode støtte Studentenes fredspris for å sette fokus på studentenes rettigheter også utenfor Norges grenser.
1.9 Kollektivtrafikk og studenter

i. Velferdstinget skal arbeide for et studentmånedskort uten aldersbegrensing.
ii. Velferdstinget skal arbeide for at studenter ved andre læresteder skal få tilgang til studentmånedskort dersom de tar fag ved læresteder underlagt SiO.
iii. Velferdstinget skal arbeide for at studentmånedskort gir samme fordeler som andre månedskort.
